open-index/open-wikipedia-markdown huggingface dataset:
Roberts Kožeņovskis

**Roberts Mareks Kožeņovskis** (; dzimis  Lubačovā, Polijā) ir bijušais poļu vieglatlēts, kas startēja soļošanā. Startējis četrās Olimpiādēs (1992, 1996, 2000, 2004), izcīnījis četras olimpiskās zelta medaļas. Pasaules čempionātos viņš ir izcīnījis 3 zelta medaļas.

## Ārējās saites
* Oficiālā mājaslapa
Tatjana Lisenko

**Tatjana Lisenko** (; dzimusi  Bataiskā, Krievijā) ir krievu vieglatlēte, kas startē vesera mešanā. Viņa ir 2011. gada Pasaules čempione un 2012. gada vasaras olimpisko spēļu uzvarētāja. Bijusi pasaules rekordiste, no 2007. līdz 2009. gadam — diskvalificēta par dopinga lietošanu.

## Karjera
T. Lisenko vairākas reizes ir piederējis pasaules rekords vesera mešanā. Pirmo no tiem viņa uzrādīja 2005. gadā, kad kļuva arī par Pasaules čempionāta bronzas medaļnieci. Pēdējo legālo rekordu (77,80 metri), T. Lisenko sasniedza sacensībās Tallinā, Igaunijā 2006. gadā. 2007. gada 26. maijā Sočos T. Lisenko uzrādīja jaunu pasaules rekordu — 78,61 m, taču tai pašā gadā sportiste tika pieķerta dopinga lietošanā un diskvalificēta uz diviem gadiem, kā arī tika anulēta virkne viņas rezultātu, ieskaitot pasaules rekordu.

2009. gadā pēc diskvalifikācijas termiņa beigām T. Lisenko atgriezās profesionālajā sportā un kļuva par Krievijas čempioni, uzrādot trešo labāko rezultātu pasaulē šajā sezonā (76,41 m). 2010. gada Eiropas čempionātā viņa izcīnīja sudraba medaļu, piekāpjoties tikai Vācijas sportistei Betijai Heidlerei. 2011. gada Pasaules čempionātā T. Lisenko revanšējās B. Heidlerei un izcīnīja savā karjerā pirmo zelta medaļu Pasaules čempionātā (77,13 m).

2012. gada jūlijā, pirms  viņa uzrādīja jaunu personisko un Krievijas rekordu — 78,51 m. Londonas Olimpiskajās spēlēs T. Lisenko kļuva par uzvarētāju ar lielisku rezultātu — 78,18 m, kas kļuva par jaunu olimpisko rekordu. 2013. gadā izcīnīja zelta medaļu Pasaules čempionātā Maskavā ar otro tālāko metienu vieglatlētikas vēsturē — 78,80 m, kas ir Krievijas rekords.

## Ārējās saites
Ņujorkas "Knicks"

**Ņujorkas "Knickerbockers"** (), biežāk zināms ar saīsināto nosaukumu **Ņujorkas "Knicks"** (*New York Knicks*), ir profesionāls ASV basketbola klubs, kas atrodas Manhatanā, Ņujorkā, ASV un mājas spēles aizvada leģendārajā *[[Madison Square Garden]]* arēnā. Klubs spēlē Nacionālās basketbola asociācijas Austrumu konferences Atlantijas divīzijā. Tas tika dibināts 1946. gadā, līdz Amerikas basketbola asociācijas (BAA) un NBA apvienošanai "Knicks" spēlēja BAA līgā.

Pastāvēšanas vēsturē "Knicks" ir 2 reizes uzvarējuši NBA čempionātā, 8 reizes ir kļuvuši par konferences uzvarētājiem un 5 reizes — divīzijas čempioniem.

No 2015. līdz 2019. gada februārim kluba sastāvā bija latviešu basketbolists Kristaps Porziņģis, kuru 2015. gada NBA draftā komanda pirmajā kārtā ar 4. numuru. Komanda spēlētāju aizmainīja uz Dalasas "Mavericks", tādējādi K. Porziņģis kļuva par vēl vienu draftā izvēlētu spēlētāju, kas nepalika komandā pēc pirmā līguma beigām ("Knicks" nav parakstījis otro kontraktu ne ar vienu paša kluba draftēto spēlētāju kopš 1994. gada).

## Sasniegumi
* **[[NBA čempioni|Čempioni]]**: 2
** , 
* **Konferences čempioni**: 8
** , , , , , , , 
* **Divīzijas čempioni**: 5
** , , , , 

## Ārējās saites

* Kluba oficiālā mājaslapa 
* Sportsecyclopedia.com profils 
* Basketball-Reference.com profils
Vaivari (stacija)

**Vaivari** ir pieturas punkts dzelzceļa līnijā Torņakalns—Tukums II (Rīga—Tukums). Vaivaros pietur visi maršrutu Rīga—Sloka, Rīga—Ķemeri un Rīga—Tukums elektrovilcieni, izņemot rīta un vakara ekspresreisus uz un no Tukuma. 

Vaivari ir B biļešu zonas gala stacija. Stacijā biļešu kase ir slēgta.

## Vēsture
Jau 1911. gadā tagadējās Vaivaru pieturas vietā neilgu laiku pieturēja vilcieni. Taču pēc neilga laika tā tikusi likvidēta mazā pieprasījuma dēļ. Oficiāli Vaivaru pietura atklāta 1927. gadā, bet 1928. gadā uzbūvēta stacijas ēka no koka (netiek izmantota kopš 2016. gada), kā arī nojume un bagāžas šķūnis (nojaukts). 1938. gadā pietura no Asariem II pārdēvēta par Vaivariem.

 uzsākta stacijas modernizācija, kuras laikā stacijas ēka tika pārvietota.  peronu modernizācija tika pabeigta, rekonstruētos peronus sāka izmantot pasažieri. Modernizācijas laikā Tukuma virziena perons tika pārvietots tuvāk Slokai (novietots paralēli Rīgas virziena peronam). Modernizācijas laikā tika uzbūvēta jauna moduļtipa, ar koku apšūta ēka, kurā notiks biļešu tirdzniecība, pieejama arī tualete.  Modernizācijas laikā tika nojaukta saimniecības ēka, pārvietota stacijas ēka un senā āra tualete (2016. gada aprīlī pilnīgi nojaukta vecajā vietā; uzbūvēti pamati pārvietošanai pie Skautu ielas). Senās stacijas ēkas nojaukšana un aizvietošana ar metāla konteineriem izraisīja lielu sašutumu sabiedrībā un medijos; tika pat ierosināts veco stacijas ēku pārvietot atpakaļ vēsturiskajā vietā.

## Attēlu galerijas
### Stacija pirms rekonstrukcijas

Attēls:Vaivaru dzelzceļa stacija.JPG|Vecā stacijas ēka (mūsdienās nojaukta)
Attēls:Vaivaru stacija 11.JPG|Vecā Vaivaru stacijas ēka
Attēls:Vaivaru stacija 15.JPG|Vaivaru stacijas sliežu ceļi (skats Tukuma virzienā)
Attēls:Vaivaru stacija 2.JPG|Stacijas tualete (modernizācijas laikā nojaukta)
Attēls:Vaivaru stacija 10.JPG|Saimniecības ēka (modernizācijas laikā nojaukta)
Attēls:ER2-8029 Vaivaru stacijā.JPG|Elektrovilciens ER2-8029 Vaivaru stacijā
Attēls:Vaivaru stacija 3.JPG|Sliedes Vaivaru stacijā Rīgas virzienā
Attēls:Vaivaru stacija 7.JPG|Stacijas sliežu ceļi un peroni


### Stacija rekonstrukcijas laikā

Attēls:Vaivaru stacija 27.JPG|Pusnojauktā vecā stacijas ēka
Attēls: Vaivaru stacija 21.JPG|Pamati, uz kuriem tiks pārvietota vecā stacijas ēka
Attēls: Vaivaru stacija 32.JPG|Stacija rekonstrukcijas laikā 2015. gada novembrī
Attēls: Vaivaru stacija 30.JPG|Stacija rekonstrukcijas laikā, skats Slokas virzienā


### Stacija pēc rekonstrukcijas

Attēls:Vaivaru stacija 19.JPG|Vaivaru stacijas ēka 2016. gadā
File:Sliežu ceļi Vaivaros.jpg|Sliežu ceļi Rīgas virzienā
File:Sliežu ceļi Vaivaros (2).jpg|Sliežu ceļi Tukuma virzienā
Attēls:Vaivaru stacijas ēka.jpeg|Vaivaru stacijas ēka
Attēls: Vaivaru Rīgas virziena perons.jpeg|Vaivaru Rīgas virziena perons
Attēls: Vaivaru stacijas norāde.jpeg|Vaivaru stacijas norāde
Attēls: Vaivaru stacija 16.JPG|Vilciens pienāk Vaivaru stacijā
File:Vaivaru stacijas vecā ēka.jpg|Vaivaru stacijas vecā ēka
File:Vaivaru vecā stacija.jpg|Vaivaru stacijas vecā ēka


## Atsauces
Kauja pie Lielvārdes (1262)

**1262. gada kauja pie Lielvārdes** notika 1262. gada 3. februārī Daugavas labajā krastā augšpus Lielvārdes pils.

Pēc sakāves 1261. gada kaujā pie Dzintares lietuvieši (žemaiši) pāri Daugavai iebruka Daugavas līvu zemēs Rīgas arhibīskapijas teritorijā. Livonijas ordeņa brāļi izlika sardzi uz ceļiem, kas veda atpakaļ uz Daugavas krastu. Ordeņa karapulks ar vietējiem karavīriem devās pretī lietuviešu sirotājiem, bet tika sakauts un patvērās Lielvārdes pilī. Kaujā krita desmit ordeņa bruņinieki, arī Siguldas komturs Georgs no Eihštetes, kas pildīja mestra vietnieka pienākumus . 

## Atsauces

## Skatīt arī
* Livonijas krusta kari
Dzintares pilskalns

**Dzintares pilskalns** () ir pilskalns Dienvidkurzemes novada Lažas pagastā Tebras un Grāpstes upju satekā netālu no Pāvilostas — Apriķu — Aizputes ceļa.

## Raksturojums
0,2 ha lielais nocietinājums ierīkots šaurā, 6 m augstā zemes strēlē, kas pārrakta ar platu aizsarggrāvi, lai savienotu abas upes — Tebru un Ilmedu. Netālu no pilskalna atrodas viensēta "Dzintarnieki".

Valsts nozīmes arheoloģijas piemineklis, apstiprināts ar Kultūras ministrijas 29.10.1998 rīkojumu Nr.128 kā Valsts aizsardzības objekts Nr.: 1365. "Dzintares pilskalns".

## Vēsture
Dzintares pilskalns atradās senajā kuršu Piemares zemē. Pirmo reizi pieminēts 1253. gada 4. aprīļa līgumā kā *Sintre* vai *Zyntere*, ko noslēdza Kurzemes bīskaps Heinrihs un Livonijas ordeņa mestra vietnieks Seinas Eberhards.

Atskaņu hronikā vēstīts par 1261. gada krustnešu karagājienu uz Kursu un Dzintares kauju. Vispirms krustneši aplenca žemaišu algotņu sargāto Dzintares pili un aizdedzināja aizsarggrāvī sakrauto malku. Liesmās gāja bojā visi pils aizstāvji, kas nevēlējās padoties pārspēkam. Uzbrucēji nogalināja visus tās aizstāvjus, ieskaitot zēnus, kas bija vecāki par vienpadsmit gadiem un sievietes, kas nevēlējās lūgt dzīvību.

## Foto galerija

Attēls:Dzintares pilskalns ortofoto.jpg|alt=|Pilskalna 3D modelis
Attēls:Dzintares pilskalns.jpg|alt=|Pilskalna 3D modelis


## Atsauces

## Ārējās saites

* www.vietas.lv
* www.pilis.lv
* Latvijas pilskalni
Indiānas "Pacers"

**Indiānas "Pacers"** () ir profesionāls ASV basketbola klubs, kas bāzēts Indianapolisā, Indiānas štatā, ASV. Klubs spēlē Nacionālās basketbola asociācijas Austrumu konferences Centrālajā divīzijā. Tas tika dibināts 1967. gadā un kopš dibināšanas brīža spēlē NBA.

Savas pastāvēšanas vēsturē "Pacers" nav nevienu reizi uzvarējis NBA līgā. Mājas spēles komanda aizvada *[[Bankers Life Fieldhouse]]* arēnā.

## Sasniegumi
### NBA
* **[[NBA čempioni|Čempioni]]**: 0
* **Konferences čempioni**: 2
** , 

* **Divīzijas čempioni**: 6
** , , , , , 

### ABA
* **Čempioni**: 3
** 1970, 1972, 1973

* **Divīzijas čempioni**: 3
** 1969, 1970, 1971

## Atsauces

## Ārējās saites

* Kluba oficiālā mājaslapa 
* Basketball-Reference profils  
* Sports E-Cyclopedia profils
So Far Gone (EP)

***So Far Gone*** ir 2009. gada 15. septembrī kanādiešu izpildītāja *[[Drake (mūziķis)|Drake]]* izdots debijas EP, kas sākotnēji, 2009. gada 13. februārī, izdots kā miksteips *[[So Far Gone (miksteips)|So Far Gone]]*. Tajā ir tikai piecas dziesmas no oriģinālā miksteipa un divas jaunas. Albumā piedalās viesmākslinieki *[[Trey Songz]]*, *[[Lil Wayne]]*, *[[Bun B]]* un *[[Young Jeezy]]*. No EP izdoti divi singli — *[[Best I Ever Had (Drake dziesma)|Best I Ever Had]]* un *[[Successful (Drake dziesma)|Successful]]*. Ir arī uzfilmēts video klips dziesmai *I'm Goin' In*, bet tas nav apstiprināts kā singls. 2010. gada aprīlī EP ieguva Juno balvu kā gada labākais repa ieraksts.

## Dziesmu saraksts

## Topu pozīcijas

## Atsauces
Aizputes pilskalns

**Aizputes pilskalns** jeb **Baznīcas kalns** ir pilskalns Aizputes pilsētā, Tebras labajā krastā. Pēc 1290. gada kuršu pilskalnā tika uzmūrēta Kurzemes bīskapijas **Aizputes domkapitula pils** ar baznīcu, kas pirmo reizi rakstos pieminēta 1338. gadā.

## Raksturojums
Pilskalns izveidots ap 10 metrus augstajā Tebras upes stāvkrastā, tā reljefs stipri pārveidots 13. gadsimta beigās, kuršu pils vietā te uzcelta Kurzemes bīskapa pils un baznīca. Baznīca ir pārbūvēta 1773. un 1887. gadā. 1922. gadā pilskalnā izdarīti arheoloģiskie izrakumi, kuru laikā upes stāvkrasta pusē atklāts pils aizsargmūra fragments.

Valsts nozīmes arheoloģijas piemineklis, apstiprināts ar Kultūras Ministrijas 29.10.1998 rīkojumu Nr.128 kā Valsts aizsardzības objekts Nr.: 1276. "Baznīcas kalns — pilskalns".

## Vēsture
[thumb|260px|Aizputes baznīca (pārbūvētā Kurzemes bīskapijas domkapitula pils) Tebras labajā krastā un [Aizputes ordeņa pils kreisajā krastā (1814)]]

Aizputes pilskalns, tolaik Beidas pils, atradās senajā kuršu Bandavas zemē. Pirmo reizi kā *Hasepotten* pieminēts 1253. gada 4. aprīļa līgumā, ko noslēdza Kurzemes bīskaps Heinrihs un Livonijas ordeņa mestra vietnieks Seinas Eberhards. Durbes kaujas laikā kuršu karavīri pārgāja žemaišu pusē un 1260. gada kuršu sacelšanās laikā atteicās no Kurzemes bīskapa kundzības. 

Atskaņu hronikā vēstīts par 1261. gada krustnešu karagājienu uz Kursu un Dzintares kauju. Pēc Dzintares pils nodedzināšanas un tās aizstāvju nogalināšanas Livonijas ordeņa karaspēks aplenca Aizputes pili (hronikas tekstā *Asseboten*). Pilī patvērušies kurši nolēma pārstāt draudēt krustnešiem un slēdza mieru, kā ķīlu atdodami labiešu bērnus.

Tikai pēc prūšu un zemgaļu sacelšanās pilnīgas apspiešanas Aizputes pilskalnā laikā no 1290. līdz 1295. gadam apmetās Kurzemes bīskapijas domkapitula locekļi. Viņu vajadzībām kuršu pilskalnā tika uzmūrēta jauna pils, kas pirmo reizi rakstos pieminēta 1338. gadā. Pili apjoza mūra sienas un tā aizņēma ap 120х50 metru lielu platību. Pils dienvidaustrumu stūrī atradās domkapitula sanāksmju un dzīvojamās telpas un Svētā Jāņa baznīca, kura gadsimtu laikā vairākkārt pārbūvēta. 

1513. gadā Kurzemes domkapituls pameta Aizputes pili un tā zaudēja savu politisko nozīmi. Pēc Kurzemes bīskapijas likvidēšanas un poļu—dāņu Piltenes mantojuma kara 1585. gadā pils tika pamesta un tās akmeņi tika izmantoti baznīcas paplašināšanai.

## Foto galerija

Attēls:Aizputes pilskalns 01.jpg|alt=|Aizputes pilskalns
Attēls:Aizputes pilskalns 02.jpg|alt=|Pilskalna 3D modelis


## Atsauces

## Ārējās saites
* enciklopedija.lv
* Armin Tuulse. Die Burgen in Estland und Lettland . Dorpater Estnischer Verlag, 1942 
* attēli www.panoramio.com
* Pilskalna apraksts (krieviski) 
* Latvijas pilskalni
Pobedas ledus sala

**Pobedas ledus sala** () ir periodiski eksistējoša ledus sala Mosona jūrā Austrumantarktīdas piekrastē. Izveidojas  no Karalienes Mērijas krasta ziemeļos no Šekltona šelfa ledāja iepretī Denmena glečeram.

Pobedas ledus sala veidojas no Denmena glečera mēles atdalītiem lieliem galdveida aisbergiem uzsēžoties uz sēkļa ziemeļrietumos no glečera. Aisbergs šajā pozīcijā var saglabāties vairākus desmitus gadu, kamēr pakūst līdz tādai pakāpei, ka pats atbrīvojas no sēkļa.

Pobedas ledus salas parametri mēdz variēties, bet parasti tās izmēri ir  garumā un ap  platumā ar platību ap . Fizikas likumi nosaka, ka virs ūdens atrodas 11% no aisberga apjoma (sālsūdenī). Pobedas ledus salas augstums virs jūras līmeņa ir ap , no kā jāsecina, ka jūras dibens sēkļa rajonā ir ap  dziļš. Aisbergam ir jābūt ap  biezam, lai ledus sala šajā vietā varētu izveidoties.

Pirmo reizi salu šajās koordinātās novēroja jau Čārlza Vilksa ekspedīcija 1840. gada februārī. Tā apturēja Vilksa ekspedīcijas virzīšanos uz rietumiem un tika nosaukta par **Termineišenas Zemi** (*Termination Land*).

Daglass Mosons 1911.—1913. gada ekspedīcijā to apsekoja un pārdēvēja par **Termineišenas ledāja mēli** (*Termination Ice Tongue*), bet viņam atgriežoties šajā vietā 1929.—1931. gada BANZARE ekspedīcijas laikā, sala nebija.

1960. gados padomju antarktiskā ekspedīcija pārdēvēja salu par **Pobedas salu**. 1960. gadā salā darbojās īslaicīga polārstacija Pobeda. Sala izzuda 1970. gados, bet atjaunojās 1985. gadā un atkal izzuda 2003. vai 2004. gadā. Šobrīd (2010) salas šajā vietā nav.

## Ārējās saites

* Salas koordinātas, augstums, stacijas darbība
* Apvidus satelītattēls
Pikardija

**Pikardija** (, izrunā: ) ir vēsturiska Francijas zeme, mūsdienu Augšfrancijas reģiona daļa.

Pikardiju sīkāk iedala trīs departamentos: Ēnā, Sommā un Uāzā. Reģiona administratīvais centrs bija Amjēna, Pikardijas lielākā pilsēta. Nākamās lielākās pilsētas — Senkantēna, Bovē, Kompjeņa, Kreija, Suasona un Lāna.

Pikardijas reģions likvidēts 2016. gada 1. janvārī, apvienojot ar Noras-Padekalē reģionu un izveidojot Augšfrancijas reģionu ar centru Lillē.

## Ārējās saites
Artis Lazdiņš

**Artis Lazdiņš** (dzimis  Limbažos) ir latviešu futbolists, Latvijas futbola izlases pussargs. 

## Klubu karjera

### Jauniešu komandas
Futbolā sācis trenēties agrā jaunībā, kad tēvs Lazdiņu aizveda uz vietējā kluba *FK Limbaži* treniņiem pie trenera Valda Matīsa. 2000. gadā viņa ģimene pārcēlās uz dzīvi ASV. Tur Ņujorkā atradis sludinājumu, ka vietējā futbola skola *Černomorec* aicina pieteikties jaunus futbolistus. Tā bija ukraiņu komanda, kas piedalījās vietējā jauniešu čempionātā. 

### Profesionālā karjera
No 2004. līdz 2005. gadam spēlē FK Auda, bet nākamās četras sezonas - FK Ventspils, ar ko kopā kļuva gan par Latvijas čempionu, gan arī spēlēja UEFA Eiropas līgā. No 2010. līdz 2012. gadam spēlē FK Jelgava, ar kuru kopā 2010. gada maijā izcīnīja Latvijas kausu. 2012. gada augustā līdz ar vairākiem citiem līderiem pamet Jelgavu un septembrī paraksta līgumu ar Polijas ekstraklases klubu Piast Gliwice. Pirms 2020. gada sezonas, pievienojās Latvijas Pirmās līgas debitantei Saldus SS/Leevon, kur aizvadīja 2 sezonas, kam sekoja pārcelšanās uz Greifswalder FC (Vācijas 4. līga).

## Izlašu karjera
Lazdiņš ir spēlējis Latvijas U-19 jauniešu izlasē. 2010. gada jūnijā pirms Baltijas kausa izcīņas Lazdiņu pirmoreiz uzaicināja uz pieaugušo izlasi. Izlasē viņš debitēja turnīra otrajā spēlē pret Igaunijas izlasi, nomainot Juri Laizānu.

## Tituli
* Divkārtējs Latvijas čempions (2007. un 2008. ar FK Ventspils)
* Latvijas kausa ieguvējs (2010. un 2014. ar FK Jelgava)

## Atsauces

## Ārējās saites
* 90minut.pl profils
45. autobusu maršruts (Rīga)

**45. autobusu maršruts** bija Rīgas sabiedriskā transporta autobusu maršruts, kas 2010. gada vasarā kursēja no Mežciema līdz Carnikavai.Mūsdienās (2024) nekursē (nav zināms, kad maršruts ir slēgts).

45. autobusu maršruts tika atklāts 2010. gada 14. jūnijā. Tas bija tikai sezonāls autobusu maršruts, pasažieri tajā varēja pārvietoties tikai vasarā.

45. autobusu maršrutu apkalpoja 7. autobusu parks.

## Maršruts
**[[Mežciems (Rīga)|Mežciems]]** — **[[Carnikava]]** kursēja pa šādām ielām: Hipokrāta iela, Malienas iela, Juglas iela, Murjāņu iela, Silciema iela, Brīvības gatve, Jaunciema gatve, P1, Rīgas iela (Carnikava) un Ojāra Vācieša iela (Carnikava).

**[[Carnikava]]** — **[[Mežciems (Rīga)|Mežciems]]** kursēja pa šādām ielām: Ojāra Vācieša iela (Carnikava), Rīgas iela (Carnikava), P1, Jaunciema gatve, Brīvības gatve, Silciema iela, Murjāņu iela, Juglas iela, Malienas iela un Hipokrāta iela.

## Pieturvietas
45. autobusu maršrutā pavisam kopā bija 57 pieturas. Maršrutā **[[Mežciems (Rīga)|Mežciems]]** — **[[Carnikava]]** bija 29 pieturas, bet maršrutā **[[Carnikava]]** — **[[Mežciems (Rīga)|Mežciems]]** bija 28 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Piezīmes un atsauces

### Atsauces

## Ārējās saites
* www.rigassatiksme.lv
Koksngraužu dzimta

**Koksngraužu dzimta** () ir visēdāju vaboļu dzimta. Tā ir viena no vislielākajām un labāk izpētītajām dzimtām. Raksturīga koksngraužu pazīme, ir garas segmentētas ūsas, bieži vien krietni garākas par ķermeņa garumu, reizēm 2-3, pat 4—5 reizes garākas.

## Izplatība
Dzimtā ir aptuveni 26 000 sugas, taču to skaits palielinās, jo ik gadu tropu un ekvatoriālajos apgabalos tiek atklātas un aprakstītas jaunas sugas. Retāk jaunas sugas tiek atklātas Eiropā, Anatolijā un Ziemeļamerikā. Latvijā ir sastopamas 122 koksngraužu sugas, Krievijā — 583 sugas, ASV — 1200, Kanādā — 350.

## Apraksts
Vairums koksngraužu ir vidēja lieluma vaboles, bet gadās arī milži, kas ir vienas no lielākajām vabolēm pasaulē. Vislielākais pārstāvis ir *[[Titanus giganteus]]* no Dienvidamerikas, kurš var sasniegt 167 mm garumu, bet pēc dažiem neapstiprinātiem datiem pat līdz 210 mm. Otrā garākā vabole ir *[[Macrodontia cervicornis]]*, kura sasniedz 165 mm. Koksngrauzis *[[Xixuthrus heros]]* no Fidži salām arī iekļūst garāko koksngraužu sarakstā, jo garumā var sasniegt 150 mm. Vislielākā Eiropas suga ir lielais dižkoksngrauzis, kuras pārstāvji ir sešus centemetrus gari.

## Bioloģiskās īpatnības

### Barošanās
Imago barojas ar ziedputekšņiem, lapām, skujām, retāk apgrauž mizu jauniem zariem. Tā ir papildus barošanās, kas nereti notiek pirms pārošanās. Īpaši spilgti tas izpaužas *[[Monochamus]]* ģintī — vaboles apgrauž tievus zarus; *[[Pachyta]]* — balteglēm (*Abies*), vēl arī *[[Saperda carcharias]]*, bet viņai tas reti izpaužas. Dažas sugas mēdz sameklēt kokus ar bojātu mizu, lai tiktu pie to sulas. Vairākas *[[Prioninae]]* sugas nebarojas vispār.

### Aktivitāte un lidošanas laiks
Lidošanas laiks un tā ilgums ir diezgan dažāds un mērenajās joslās ir ierobežots ar siltu gadalaiku. Visagrāk parādās *[[Dorcadion]]* ģints mērenās dienvidu formas — galvenokārt pavasarī. Sugu lielākā daļa vairojas: vidusjoslā — no jūnijā līdz jūlijam, dienvidjoslā — no maija līdz jūnijam. Tās vaboles, kuras barojas uz ziediem ir aktīvas dienas laikā, kā arī ir aktīvākas karstā laikā (*[[Lepturinae]]*). Vairāki *[[Prioninae]]* pārstāvji ir aktīvi tuvojoties naktij, bet dienas laikā slēpjas klusās vietās. Vakarā aktīvi ir daudzi *[[Cerambyx]]* ģints pārstāvji. *Dorcadion* pārstāvji aktīvi no rīta, bet naktī slēpjas slēptuvēs Vienām sugām aktīvāki un biežāk pārlido tēviņi (piemēram, priežu dižkoksngrauzis), citām, savukārt, mātītes (piemēram, *[[Callipogon relictus]]*).

### Lidošana
Vairums šīs dzimtas vaboļu, it īpaši liela izmēra sugas nespēj lidot, vai arī lielā izmēra dēļ lidojums ir lēns un neveikls. Tikai nedaudzas vaboles ir spējīgas viegli un ātri lidot, paceļoties ar lielu ātrumu, piemēram, *[[Eutetrapha metallescens]]*, kura atšķirībā no *[[Saperda]]* ģints ir ļoti aktīva un bieži lido.

## Skatīt arī
* Latvijā sastopamo koksngraužu sugu saraksts
* Ozolu zilspārnu koksngrauzis
* Ēku koksngrauzis
* *[[Callipogon relictus]]*

## Atsauces
Zakumi

thumb|200px|2010. gada Pasaules kausa oficiālais talismans Zakumi
**Zakumi** ir 2010. gada FIFA Pasaules kausa oficiālais talismans. Tas izveidots kā sportisks un jautrs dzeltens leopards ar zaļiem matiem. Talismana vārds veidots no Dienvidāfrikas ISO 3166-1 divburtu koda ZA un skaitli desmit vairākās afrikāņu valodās apzīmējoša vārda "kumi". Talismana autors ir mākslinieks Andrīss Odendāls *(Andries Odendaal)* no Keiptaunas.

Par Zakumi dzimšanas dienu tiek uzskatīts , kas sakrīt ar Jaunatnes dienu Dienvidāfrikā. Zakumi krāsas un ietērps sakrīt ar Dienvidāfrikas futbola izlases formas tērpu. Zakumi moto ir "Zakumi spēle ir godīga spēle" *(Zakumi's game is Fair Play)*.

## Atsauces

## Ārējās saites
* FIFA oficiālā Zakumi mājaslapa
Smecernieku dzimta

**Smecernieku dzimta** (*Curculionidae*) ir visēdāju vaboļu dzimta. Latvijā sastopamas 373 sugas.

## Apraksts
Ķermenis 1,5-20 mm garš. Raksturīga smecerī izstiepta galvas priekšējā daļa ar grauzējtipa mutes orgāniem. Taustekļi galvenokārt elkoņveida, piestiprināti smecerim. Ar augšžokļiem izgrauž augā padziļinājumu, kurā iedēj olas.

Daudzas šīs dzimtas sugas ir lauksaimniecības kaitēkļi. Dzimtā ir arī dažas sugas, kas tiek izmantotas kā "bioloģiski aģenti", kas noēd nezāles. Viens no spilgtākajiem piemēriem ir divu *[[Cyrtobagous]]* ģints sugu no Brazīlijas introducēšana Austrālijā 1983. gadā, lai cīnītos ar *[[Salvinia molesta]]*.

## Skatīt arī
* Latvijā sastopamu smecernieku sugu saraksts

## Atsauces
Skarabeju dzimta

**Skarabeju dzimta** () — visēdāju vaboļu dzimta. Tā ir liela daudzveidīga dzimta, kurā ietilpst apmēram 30 000 sugas, no kurām savukārt Latvijā sastopamas 86 sugas. Viena no raksturīgākajām šīs dzimtas īpašībām ir vaboļu ūsiņu uzbūve, kuru galotnes sastāv no 3 līdz 7 plāksnīšveida posmiem, kas izplešoties ir līdzīgas vēdeklim; taču dažiem īpatņiem, piemēram, no *[[Lethrus]]*, ūsiņu gals nespēj izplesties kā vēdeklis.

## Apraksts
Vairākums vaboļu no šīs dzimtas ir vidēji garas - no 2 līdz 60 mm, bet tomēr starp dzimtas sugām gadās īsti giganti, kuras pieder pie lielākajām vabolēm pasaulē. Vislielākās sastopamas Centrālamerikā un Dienvidamerikā, tās ir *[[Dynastes hercules]]*, kuru tēviņu garums sasniedz 160–165 mm, bet pēc dokumentāli nepierādītiem datiem pat līdz 178 mm. Otrā lielākā pēc garuma ir tās tuva radiniece *[[Dynastes neptunus]]*, kuru maksimālais tēviņa garums ir 158 mm un vidējais garums 120–135 mm. Nākamās lielākās ir Dienvidamerikas *[[Megasoma]]* ģints pārstāves — *[[Megasoma elephas]]*, *[[Megasoma actaeon]]*, *[[Megasoma mars]]*, un vēl sugas no Āzijas ģints *[[Chalcosoma]]*, kuru garums var sasniegt 110–120 mm. Skarabeju dzimtā ir vissmagākās vaboles pasaulē, atsevišķi tēviņi no *[[Goliathus]]* ģints, kuru garums ir 95–100 mm, var svērt pat 47 gramus, bet citos avotos pat 80—100 grami.

## Pieaugušo vaboļu morfoloģija
Ķermenis kompakts, īsi ovāls; forma ir daudzveidīga: var būt ovāla, subkvadrātiska, cilindriska. Krāsa ir ļoti mainīga, var būt vai nebūt ar metālisku spīdumu. Piemēram, *[[Chrysina]]* ģints pārstāvji ir nokrāsoti dažādos zaļas krāsas toņos un bieži ar citu krāsu strīpām uz priekšspārniem, bet tomēr ir arī dažas sugas, kas ir pilnīgi gludas un metāliski spīdošas ar zeltainu vai sudrabainu krāsu. Dažas sugas var būt ar spurainu vai zvīņainu virsmu.

## Ekoloģija
Skarabeju vaboļu dzīves cikls ir ļoti daudzveidīgs. Pieaugušas vaboles barojas uz dzīvnieku izkārnījumiem, maitas, sēnēm, veģetācijas, ziedputekšņiem vai ar augu saknēm. Atzīmētas arī plēsīgas skarabejvaboles, piemēram *[[Canthon]],* kas medī lapgraužu skudras (no *[[Attini]]* cilts).

## Skatīt arī
* Latvijā sastopamo skarabeju sugu saraksts

## Atsauces un piezīmes
Piektais elements

**"Piektais elements"** () ir 1997. gada Francijas fantastikas piedzīvojumu filma angļu valodā, kuras režisors ir Liks Besons. Galvenajās lomās filmējušies Brūss Viliss, Gērijs Oldmens, Milla Jovoviča. Filmas darbība pārsvarā notiek 23. gadsimtā. Tās pirmizrāde notika 1997. gada 7. maijā Kannu kinofestivālā.

Filma nominēta 8 Cēzara balvām, no kurām ieguva trīs: "Labākais režisors" (Liks Besons), "Labākais operatora darbs" (Tjerī Arbogasts) un "Labākais mākslinieka darbs" (Dens Veils).

## Sižets
Katrus 5000 gadus Zemi un visu dzīvo uz tās mēģina iznīcināt ļaunums. 23. gadsimtā visa dzīvā glābēja misiju ir jāuzņemas taksometra šoferim Korbenam Dallasam (Brūss Viliss) kopā ar kādu meiteni — Lilū (Milla Jovoviča), kura pavisam negaidīti uzradās Korbena taksometra aizmugurējā sēdeklī. Tomēr Lilū nav parasta meitene — viņa ir galvenais (piektais) elements, bez kura ļaunumu apturēt nav iespējams.

## Ārējās saites
*
Milla Jovoviča

**Milla Jovoviča** (; dzimusi **Milica Jovoviča** (, , )  Kijivā, Ukrainas PSR, PSRS) ir ASV aktrise, modele, mūziķe un dizainere. Lai gan dzimusi Ukrainā, viņas tēvs Bogdans Jovovičs ir serbu ārsts, bet māte Gaļina Loginova krievu aktrise. 1980. gadā ģimene izceļoja uz Londonu, pēc tam uz ASV.

Aktrises karjeras laikā M. Jovoviča ir filmējusies vairākās fantastikas piedzīvojumu un spraiga sižeta filmās, pazīstamākā no tām ir 1997. gada filma "Piektais elements". Pirms aktrises karjeras bija modele, bet 1994. gadā izdeva savu pagaidām vienīgo soloalbumu *[[The Divine Comedy]]*.

## Ārējās saites

*
Adelaide

**Adelaide** (), arī **Adelaida** (kaurnu: *Tardanya*), ir pēc iedzīvotāju skaita piektā lielākā Austrālijas pilsēta, kas atrodas valsts dienvidos Sentvinsenta līča krastā. Dienvidaustrālijas štata lielākā pilsēta un pārvaldes centrs. 2007. gadā pilsētā dzīvoja 1,29 miljoni iedzīvotāju, aptuveni 80% no visiem štata iedzīvotājiem. Adelaide ir dibināta 1836. gada 28. decembrī.

## Sports
No 1985. līdz 1995. gadam Adelaides ielu trasē notika Formula 1 *Grand Prix* posmi. Kopš 1999. gada pilsētas apkārtnē katru gadu notiek šosejas riteņbraukšanas sacensības *[[Tour Down Under]]*.

## Cilvēki
* Viljams Lorenss Bregs (*William Lawrence Bragg*; 1890—1971) — britu fiziķis
* Stjuarts O'Greidijs (*Stuart O'Grady*, 1973) — šosejas riteņbraucējs
* Sīa Ferlere (*Sia Furler*, 1975) — dziedātāja un dziesmu autore
* Leitons Hjūits (*Lleyton Hewitt*, 1981) — tenisists
* Anna Rovsone (*Anna Rawson*, 1981) — golfere un modele
* Orianti (*Orianthi Panagaris*, 1985) — mūziķe
* Raians Makgovans (*Ryan McGowan*, 1989) — futbolists
* Roans Deniss (*Rohan Dennis*, 1990) — šosejas riteņbraucējs
* Emilija Sīboma (*Emily Seebohm*, 1990) — peldētāja

## Atsauces

## Ārējās saites

* Adelaides pilsētas valde > Oficiālais pilsētas gids
* Adelaides pilsētas valde
Alberto Akvilāni

**Alberto Akvilāni** (; dzimis  Romā, Itālijā) ir itāļu futbola treneris un bijušais futbolists, pussargs.

## Klubu karjera
### AS Roma
2001. gadā, kad Akvilāni bija 16 gadu vecs, viņam līgumus piedāvāja Premjerlīgas klubi Londonas "Chelsea" un Londonas "Arsenal". Tos gan viņš noraidīja, turpinot spēlēt AS Roma jauniešu komandā. A sērijā Akvilāni debitēja astoņpadsmit gadu vecumā, , trenera Fabio Kapello vadībā mačā pret "Torino". 2003./2004. gada sezonā viņš tika izīrēts B sērijas klubam Triestina pieredzes uzkrāšanai.

Atgriežoties Romas klubā, Akvilāni visai ātri ieguva vietu komandas sākumsastāvā. 2005./2006. gada sezonā viņš guva komandas otros vārtus Romas derbijā pret "Lazio", ko "AS Roma" uzvarēja, tādējādi iegūstot A Sērijas rekordu visvairāk uzvarētajos mačos pēc kārtas.

Nākamā sezonā Akvilāni nebija veiksmīga, jo savainojuma dēļ nācās izlaist vairākus mēnešus. Viņš sastāvā atgriezās vien 2007. gada maijā, kad piedalījās trīs mačos sezonas noslēgumā. Ar traumām Akvilāni mocījās arī nākamos divus gadus.  pussargs pagarināja līgumu ar "AS Roma" līdz 2013. gadam.

### Liverpool
 "Liverpool" paziņoja, ka ir vienojušies ar "AS Roma" par Akvilāni pāreju uz angļu klubu. Viņš parakstīja piecu gadu līgumu ar Liverpūles komandu. "Liverpool" par spēlētāja iegādi samaksāja 20 miljonus eiro.

Akvilāni pirmā spēle "Liverpool" sastāvā bija pret "Arsenal" Karlinga kausa ceturtajā kārtā, ko liverpūlieši uzvarēja ar 2:1. Viņš uz laukuma izgāja 77. minūtē, nomainot Damjēnu Plesī. Komandas pamatsastāvā itāļu futbolists debitēja  Čempionu līgas mačā pret "Fiorentina", kurā "Liverpool" zaudēja ar 1:2. Premjerlīgā kluba pamatsastāvā Akvilāni debitēja tā paša gada 26. decembrī pret Vulverhemptonas "Wanderers".

## Karjeras statistika

## Atsauces

## Ārējās saites
Patriks Keins

**Patriks Timotijs Keins** (; dzimis  Bufalo, Ņujorkas štatā, ASV) ir profesionāls amerikāņu hokejists, spēlē malējā uzbrucēja pozīcijā, ASV hokeja izlases dalībnieks. Kopš 2023. gada pārstāv NHL klubu Detroitas "Red Wings".

## Spēlētāja karjera
2007. gada NHL draftā Čikāgas "Blackhawks" Keinu izvēlējās ar kopējo pirmo numuru. 2009.—10. gada sezonā kopā ar klubu izcīnīja Stenlija kausu, gūstot arī sērijas izšķirošo vārtu guvumu.

2012.—2013. gada NHL lokauta laikā spēlēja Šveices hokeja līgas kluba EHC Biel sastāvā, taču atsākoties NHL sezonai, atgriezās Ziemeļamerikā, kopā ar "Blackhawks" izcīnot savu otro Stenlija kausa titulu un kā izslēgšanas kārtas vērtīgākais spēlētājs iegūstot arī Kona Smita balvu. Trešo Stenlija kausu izcīnīja 2014.—15. gada sezonā, finālsērijā pret Tampabejas "Lightning". 2015.—16. gada sezonu Keins noslēdza kā visas līgas rezultatīvākais spēlētājs. Viņš ieguva arī Harta balvu kā līgas vērtīgākais spēlētājs.

2023. gada 28. februārī beidzās Keina 15 gadu karjera Blackhawks, jo viņš un jaunais spēlētājs Kūpers Zehs tika aizmainīti uz Ņujorkas Rangers apmaiņā pret nosacītu otrās kārtas izvēli 2023. gada NHL drafta ceturtajā kārtā. un aizsargu Endiju Velinski. Lai atvieglotu maiņas darījumu, Rangers atdeva Arizonas "Coyotes" 2025. gada drafta piektās kārtas izvēli.

2025. gada 30. jūnijā Keins parakstīja vēl vienu līguma pagarinājumu ar Detroitas komandu uz vienu gadu. 2026. gada 8. janvārī viņš kļuva par 50. spēlētāju, kurš NHL karjerā guvis 500 vārtus. 2026. gada 29. janvārī Keins guva savu 1375. punktu karjerā, kļūstot par visu laiku labāko ASV dzimušo punktu guvēju, pārspējot Maika Modano rekordu.

Kopā ar ASV izlasi izcīnīja subraba medaļu 2010. gada ziemas olimpiskajās spēlēs.

## Statistika ASV izlasē

## Atsauces

## Ārējās saites
* 
* NHL profils 
* The Internet Hockey Database profils
Atlantas "Hawks"

**Atlantas "Hawks"** () ir profesionāls ASV basketbola klubs, kas bāzēts Atlantā, Džordžijas štatā, ASV. Klubs spēlē Nacionālās basketbola asociācijas Austrumu konferences Dienvidaustrumu divīzijā. Tas tika dibināts 1946. gadā ar nosaukumu **Bufalo "Bisons"** un kopš 1949. gada spēlē NBA.

Savas pastāvēšanas vēsturē "Hawks" ir vienu reizi uzvarējis NBA čempionātā (1958. gadā), 4 reizes kļuvis par konferences uzvarētāju un 12 reizes — divīzijas čempionu. Mājas spēles komanda aizvada *[[State Farm Arena]]* arēnā.

Komandas galvenais treneris ir Kvins Snaiders. "Hawks" vēsturē slavenākie spēlētāji ir Pīts Maravičs, Bobs Petits, Dominiks Vilkinss un Dikembe Mutombo.

2025. gada jūnijā par "Hawks" spēlētāju kļuva Latvijas basketbolists Kristaps Porziņģis.

## Sasniegumi
* **[[NBA čempioni|Čempioni]]**: 1
** 

* **Konferences čempioni**: 4
** , , , 

* **Divīzijas čempioni**: 12
** , , , , , , , , , , , 
## Atsauces

## Ārējās saites

* Kluba oficiālā mājaslapa 
* Basketball-Reference profils  
* Ņūdžordžijas enciklopēdija
Tinējsmecernieku dzimta

**Tinējsmecernieku dzimta** () ir visēdāju vaboļu dzimta.

## Apraksts
Tās ir mazas vai vidējas vaboles, garums visbiežāk sasniedz 2,5–12 mm, bet tropos var sasniegt līdz 19 mm. Daži tinējsmecernieki ir līdzīgi smecerniekiem, pateicoties izstieptai cauruļveida galvai, bet citi tinējsmecernieki atšķiras no smecerniekiem ar galvas formu, priekšmuguru, kājiņām un neposmainām 11- un 12-segmentārām ūsiņām.

## Ekoloģija
Šīs vaboles ir zālēdāji, un ir saistītas ar kokveida un krūmveida augiem. Kāpuri satin caurulītes no lapām vai attīstās augļos vai dīgstos.

## Attīstība
Mātītes izdēj olas dziļās bedrītēs vai lapu krokās, kur kāpurs satin vairāk vai mazāk platu maisu, bieži caurulītes vai muciņas veidā. Mātīte sagrauž lapu, kurā attīstīsies kāpurs, kas izraisa lēnu lapas kalšanu un trupēšanu. Vaboles var inficēt augu audus ar rauga sēnēm, gatavojot ēdamo substrātu kāpuriem (piemēram, *[[Euops]]* ģinšu pārstāvji). Masveidīgas savairošanās gados tinējsmecernieki spējīgi nodarīt lielus bojājumus mežiem, dārziem un jauniem iestādītiem augiem.

## Latvijā sastopamās sugas
Latvijā ir sastopamas 3 tinējsmecernieku sugas.
* dzimta: **Attelabidae** Billberg, 1820
:* apakšdzimta: *Attelabinae* Billberg, 1820
::* ģints: *[[Attelabus]]* Linnaeus, 1758
:::* apakšģints: *[[Attelabus (apakšģints)|Attelabus]]* Linnaeus, 1758
::::* suga: *[[Attelabus nitens]]* (Scopoli, 1763)
:* apakšdzimta: *Apoderinae* Jaekel, 1860
::* ģints: *[[Compsapoderus]]* Voss, 1927
:::* apakšģints: *[[Compsapoderus (apakšģints)|Compsapoderus]]* Voss, 1927
::::* suga: *[[Compsapoderus erythropterus]]* (Gmelin, 1790)
::* ģints: *[[Apoderus]]* Olivier, 1807
:::* apakšģints: *[[Apoderus]]* Olivier, 1807
::::* suga: *[[Apoderus coryli]]* (Linnaeus, 1758)

## Atsauces un piezīmes
Hawks

***Hawks*** var būt:
;Sportā
* Atlantas "Hawks";
* Voterlū "Hawks".

;Personas
* Hauards Hokss (*Howard Hawks*; 1896—1977), amerikāņu kinorežisors un scenārists.
Vašingtonas "Wizards"

**Vašingtonas "Wizards"** () ir profesionāls ASV basketbola klubs, kas ir bāzēts Vašingtonā, ASV. Klubs spēlē Nacionālās basketbola asociācijas Austrumu konferences Dienvidaustrumu divīzijā. Tas tika dibināts 1961. gadā kā **Čikāgas "Packers"** un kopš dibināšanas brīža spēlē NBA. 1963. gadā komanda pārcēlās uz Baltimoru, bet kopš 1973. gada atrodas Vašingtonā. Nosaukumu "Wizards" komanda ieguva 1997. gadā, lielāko pastāvēšanas laiku bijusi pazīstama kā **"Bullets"**.

Kluba īpašnieks ir vairākas profesionālā sporta komandas pārvaldošais *Monumental Sports & Entertainment*, ko kontrolē uzņēmējs Teds Leonsis.

Savas pastāvēšanas vēsturē "Wizards" ir 1 reizi uzvarējuši NBA čempionātā (1978. gadā, kad komandas līderi bija Elvins Heizs un Vess Anselds), 4 reizes kļuvuši par konferences uzvarētāju un 7 reizes — divīzijas čempionu. Mājas spēles komanda aizvada *[[Capital One Arena]]* arēnā.
right|150px|thumb|Logo no 2007. līdz 2011. gadam

2019. gada vasarā no Sanantonio "Spurs" uz "Wizards" tika aizmainīts latviešu basketbolists Dāvis Bertāns, savukārt decembrī debiju NBA Vašingtonas "Wizards" sastāvā piedzīvoja Anžejs Pasečņiks, kļūdams par septīto Latvijas basketbolistu NBA. Viņi abi kļuva par pirmajiem diviem latviešiem, kas vienlaikus spēlējuši vienas komandas sastāvā. 2022. gadā "Wizards" sastāvā nonāca cits latviešu basketbolists Kristaps Porziņģis, kļūdams par vienu no komandas līderiem (maiņas darījumā D. Bertāns devās uz Dalasas "Mavericks").

## Sasniegumi
* **[[NBA čempioni|Čempioni]]**: 1
** 

* **Konferences čempioni**: 4
** , , , 

* **Divīzijas čempioni**: 6
** , , , , , 

## Ārējās saites

* Kluba oficiālā mājaslapa 
* Basketball-Reference profils  
* Sports E-Cyclopedia profils
Oklahomasitijas "Thunder"

**Oklahomasitijas "Thunder"** () ir profesionāls ASV basketbola klubs, kas ir bāzēts Oklahomasitijā, Oklahomas štatā, ASV. Klubs spēlē Nacionālās basketbola asociācijas Rietumu konferences Ziemeļrietumu divīzijā. Tas tika dibināts 1967. gadā kā **[[Sietlas "SuperSonics"]]** un kopš dibināšanas brīža spēlē NBA. Viens no pazīstamākajiem "Thunder" komandas spēlētājiem bija Rasels Vestbruks,kurš 2016/2017 gada sezonā vidēji izcēlās ar Triple-double (divciparu rādītājs trīs statistikas rādītājos)

1979. gadā Sietlas "SuperSonics" izcīnīja pagaidām vienīgo NBA čempiontitulu kluba vēsturē. Mājas spēles komanda aizvada *[[Chesapeake Energy Arena|Paycom Center]]* arēnā. Komandas kapteinis ir  Rasels Vestbruks.

2008. gadā kluba īpašniekiem un Sietlas pašvaldībai nespējot vienoties par jaunas arēnas celtniecību, komandā pārcēlās uz Oklahomu un mainīja nosaukumu.

Oklahomasitijā "Thunder" komanda savu pirmo reizi kvalificējās izslēgšanas spēlēm 2009.–2010.gada sezonā. 2010.–2011. gada sezonā viņi ieguva savu pirmo divīzijas titulu un 2011.–2012. gada sezonā ceturto reizi franšīzes vēsturē un pirmo reizi kopš 1996. gada, kad komandas bāze atradās Sietlā, iekļūstot NBA finālā. "Thunder" komanda fināla sērijā zaudēja Maiami "Heat" komandai ar 4:1. Viņi atgriezās NBA finālā 2025. gadā, septiņās spēlēs uzvarot Indiānas "Pacers" komandu un iegūstot savu pirmo NBA čempiontitulu kopš pārcelšanās uz Oklahomasitiju.

## Sastāvs

## Sasniegumi
* **[[NBA čempioni|Čempioni]]**: 2
** , 
* **Konferences čempioni**: 5
** , , , , 
* **Divīzijas čempioni**: 13
** , , , , , , , , , , , , 

## Atsauces

## Ārējās saites

* Kluba oficiālā mājaslapa 
* Basketball-Reference profils
Sietlas "SuperSonics"

**Sietlas "SuperSonics"** () bija profesionāls ASV basketbola klubs, kas bija bāzēts Sietlā, Vašingtonas štatā, ASV. Klubs spēlēja Nacionālās basketbola asociācijā Rietumu konferencē, laika posmā no 1967. līdz 2004. gadam Klusā okeāna divīzijā un no 2004. līdz 2008. gadam Ziemeļrietumu divīzijā. Tas tika dibināts 1967. gadā un beidza pastāvēt kā "SuperSonics" 2008. gadā, kad klubs pārcēlās uz Oklahomasitiju un ieguva nosaukumu **[[Oklahomasitijas "Thunder"]]**.

Savas pastāvēšanas vēsturē "SuperSonics" ir 1 reizi izcīnījis NBA čempiontitulu (1979), 3 reizes uzvarējis konferencē un 6 reizes divīzijā.

## Ārējās saites
* Oklahomasitijas "Thunder" oficiālā mājaslapa 
* Oklahomasitijas "Thunder" Basketball-Reference profils
Pacifisms

right|thumb|Pacifistu zīme
**Pacifisms** ( — ‘samierināšana’) ir politiska kustība, kas nosoda karu un cīnās par to nepieļaušanu.

Pacifisma piekritēji noliedz jebkāda kara vajadzību, tostarp, pat atbrīvošanas cīņās tā amorālās dabas dēļ. Pacifisti uzskata, ka kari jānovērš ar tā amorālo aspektu skaidrošanu, miera manifestācijām. Pacifisms ir bijis dažādu austrumu reliģiju, piemēram, budisma sastāvdaļa. Arī agrīnajā kristietībā pacifistiskām idejām bija nozīmīga loma. Pirmās politiskās kustības, kuras propagandēja pacifismu, radās 19. gadsimta beigās Eiropā un ASV.
Asama

**Asama** (, *Ôxôm*, izrunā: , , ) ir Indijas štats, kas atrodas valsts ziemeļaustrumos. Administratīvais centrs ir Dispura, lai gan lielākā pilsēta ir Gauhātī. Būtībā Dispura ir Gauhātī piepilsēta. Caur Asamu plūst Brahmaputra, viena no lielākajām Indijas upēm. 

Asama atrodas uz dienvidiem no Himalaju kalniem. Robežojas ar divām valstīm: Butānu un Bangladešu, un septiņiem citiem Indijas štatiem: Rietumbengāli, Meghālaju, Tripuru, Mizorāmu, Manipuru, Nāgālendu un Arunāčalu Pradēšu.

## Ārējās saites
So Far Gone

***So Far Gone*** var būt:

* ''So Far Gone'' — kanādiešu mūziķa *[[Drake (mūziķis)|Drake]]* miksteips;
* ''So Far Gone'' — kanādiešu mūziķa *[[Drake (mūziķis)|Drake]]* EP.
NTSC

**NTSC** (*National Television System Committee*) ir analogās televīzijas standarts, kas pārsvarā tiek izmantots Japānā, Ziemeļamerikā un lielākajā daļā Dienvidamerikas. Signāla standarts izstrādāts 1941. gadā, ar modifikāciju krāsu pārraidīšanai 1953. gadā.
2009. gada 12. jūnijā ASV, 2011. gada 31.augustā Kanādā un 2021. gada 31 decembrī Meksikā tas tiek aizstāts ar jauno ATSC (digitālo) standartu.
Signālam ir ~30 kadri sekundē. Katrs kadrs satur 525 (486 redzamās) horizontālās rindas. Puslauku secība: primārais (*even*) kam seko sekundārais (*odd*).

## Variācijas
* NTSC-M NTSC signāls, atšķirībā no PAL ir praktiski bez variācijām, M apzīmē tikai publiskās apraides sistēmu M.
* NTSC-J Japānas NTSC variācija, kur atšķiras tikai melnā signāla līmenis, ko skatoties var vienkārši novērst — pagriežot nedaudz gaišāku televizora ekrānu.
ATSC

**ATSC** (*Advanced Television Systems Committee*) ir ciparu apraides TV signāla standarts, kurš aizvieto NTSC.
2009. gada 12. jūnijā tas tika ieviests ASV, 2011. gada 31. augustā  —Kanādā un 2021. gada 31 decembrī tiks ieviests Meksikā.
SECAM

**SECAM** ( — krāsu secīgums ar atmiņas iekārtu) ir analogās televīzijas krāsu kodējuma standarts. Iekārtas, kas darbojas tikai SECAM sistēmā, vairs netiek ražotas (parasti tās spēj darboties arī PAL un/vai NTSC sistēmās).

## Vēsture
SECAM sistēmu izgudrojis franču inženieris Anrī de Franss 1956. gadā.

## Darbības princips
thumb|250px|80. gados PSRS ražota SECAM sistēmas televizora krāsu modulis. Zilie klucīši ar uzrakstu ЛЗЯМ ir aiztures līnijas.
Televīzijas attēla spilgtuma signālu SECAM sistēmā pārraida tāpat, kā melnbaltajā televīzijā un citās sistēmās — modulējot galvenās nesējfrekvences amplitūdu. Tādēļ SECAM sistēma melnbaltā līmenī ir savietojama ar PAL sistēmu, kurai rindu skaits kadrā ir tāds pats (625). Krāsainības signāli tiek pārraidīti ar speciālu subnesējfrekvenci jeb subnesēju, kuru modulē nevis pēc amplitūdas, bet pēc frekvences. Atšķirībā no PAL sistēmas, kurā abi krāsainības signāli tiek pārraidīti vienlaicīgi, SECAM sistēmā šos signālus pārraida secīgi katrai attēla rindai, bet uztvērējā savieto ar aiztures līnijas palīdzību, kuras aiztures laiks vienāds ar vienas rindas izvēršanas laiku.

## Variācijas
* SECAM-L jeb Francijas SECAM — tiek lietots tikai Francijā un Luksemburgā.
* SECAM-B/G Tiek lietots vidējos austrumos un agrāk arī Austrumvācijā un Grieķijā.
* SECAM D/K Vairākās bijušās Padomju Savienības republikās (NVS valstīs).
* SECAM-H Standarts ar iespēju pievienot teletekstu.
* SECAM-K Tiek izmantots bijušo Francijas koloniju zemēs, pārsvarā Āfrikā.
* MESECAM — Tiek izmantots, lai ar mājas iekārtām (piemēram, videomagnetofoniem) būtu iespējams ierakstīt SECAM signālu VHS kasetē.

## Atsauces
Sāmsaliešu sacelšanās (1262)

**1262. gada sāmsaliešu sacelšanās** notika pēc Vācu ordeņa sagrāves 1260. gadā Durbes kaujā un 1262. gada sākumā kaujā pie Lielvārdes Daugavas labajā krastā. 

Livonijas ordeņa mestra vietnieks Helmerihs no Vircburgas izsludināja karagājienu uz Sāmsalu, kam piebiedrojās dāņu karalim pakļautie Rēveles bruņinieki un ordenim un bīskapiem padotie letu, līvu un igauņu karavīri. Krustneši šķērsoja aizsalušo jūras šaurumu un iebruka Sāmsalā, kur aizdedzināja salas iedzīvotāju īpašumus. 

Sāmsalieši patvērās nocietinātajā Karmeles pilskalnā salas vidienē, kuru krustneši ieņēma vienīgi pēc niknas kaujas visas dienas garumā. Pēc pilskalna zaudēšanas sāmsaliešu vecākie sūtīja pie mestra vietnieka sūtni, kas nodeva vēsti: “Esam grūtībās, jūs esat mūs nu uzveikuši, mēs savu varu zaudējuši. Tas, kas jūs gudri vadīt spējis, tas mūs ir tagad uzvarējis. Mēs esam izpostīti un izmisumā dzīti. Daudz ļaužu jūs mums apkāvāt - tos varam tikai apraudāt."

Sāmsalieši atteicās no kariem, noslēdza izlīgumu ar krustnešiem un deva ķīlniekus. 

## Skatīt arī
* Livonijas krusta kari

## Ārējās saites
* Kārmas (Karmeles) pilskalna apraksts (angliski)
1983. gada Eirovīzijas dziesmu konkurss

**28. Starptautiskais [[Eirovīzijas dziesmu konkurss]]** norisinājās Rudi-Sedlmayer-Halle arēnā, Minhenē, Rietumvācijā .

## Dalībvalstis un rezultāti

## Ārējās saites
* Eirovīzijas oficiālā mājas lapa 
* Latvijas Eirovīzijas oficiālā mājas lapa
Best I Ever Had (Drake dziesma)

"**Best I Ever Had**" ir pirmais singls no kanādiešu repera Drake pirmā EP "So Far Gone". Dziesma kļuva populāra pēc miksteipa "So Far Gone", kuram ir tāds pats nosaukums, kā albumam. 2009. gadā žurnāls Billboard dziesmu nosauca par "gada karstāko hiphopa dziemsu". Dziesmas popularitāte ļāva Dreikam gūt pārliecību izdot "So Far Gone", kā EP, kurš tiktu pārdots. Dziesma tika nominēta divām Grammy balvām, kā labāka repa solo dziesma un, kā labākā repa dziesma. Dziesma semplo Hamilton, Joe Frank & Reynolds dziesmu "Fallin' in Love". 2010. gada sākumā dziesmu nominēja, kā gada singlu 2010. gada Juno apbalvošanas ceremonijā, tomēr dziesma zaudēja Maikla Bublē dziesmai "Haven't Met You Yet". Dziesma arī ir iekļauta Dreika debijas albuma Thank Me Later Japānas versijā.

## Topu pozīcijas

## Atsauces

## Ārējās saites
* Videoklips
Džordžtauna (Gajāna)

**Džordžtauna** () ir Gajānas galvaspilsēta un nācijas galvenā osta. Atrodas Dienvidamerikas ziemeļos pie Atlantijas okeāna Demeraras upes grīvā. Džordžtauna ir Gajānas nozīmīgākais komerciālais un rūpniecības centrs. Caur Džordžtaunas ostu no Gajānas tiek eksportēts cukurs, rīsi, tropiskie augļi, kā arī kokmateriāli, boksīts, zelts un dimanti. Pilsētā atrodas lielākās valsts cukura pārstrādes rūpnīcas. Tiek uzskatīts, ka Džordžtaunā ir vecākais dzelzceļš Dienvidamerikā.

Daudzas ēkas Džordžtaunā ir uzceltas no koka. Tikai dažas no tām ir uzceltas, izmantojot betonu.

Apmetni vietā, kur mūsdienās atrodas Džordžtauna, 1781. gadā dibināja briti. Viņi to nosauca par godu karalim Džordžam III. 1784. gadā franči to pārbūvēja. Nīderlandieši Džordžtaunu pazina pēc nosaukuma *Stabroek*. 1812. gadā briti atguva kontroli pār pilsētu.

## Iedzīvotāji
Džordžtaunas iedzīvotāju skaits kopā ar tās priekšpilsētām sasniedz vairāk nekā 250 000 cilvēku. Tā ir gandrīz trešdaļa no visiem valsts iedzīvotājiem. Galvenās galvaspilsētā dzīvojošās etniskās grupas pārstāvji ir indiešu imigrantu pēcteči (aptuveni puse no pilsētas iedzīvotājiem). Šeit dzīvo arī afrikāņi, eiropieši un mulati. Galvaspilsētā gandrīz nav valsts pamatiedzīvotāju — indiāņu, jo viņi apdzīvo galvenokārt Gajānas iekšzemi un dzīvo daļēji nomadu dzīvesveidu.

Oficiālā valoda ir angļu, bet atsevišķas iedzīvotāju grupas runā arī hindi un urdu valodā. Vairāk nekā puse Džordžtaunas iedzīvotāju ir kristieši (katoļi un protestanti), bet pārējie iedzīvotāji piekopj hinduismu un islāmu.

## Sadraudzības pilsētas

Džordžtaunas sadraudzības pilsētas ir:
*  — Sentluisa, Misūri, ASV
*  — Portofspeina, Trinidāda un Tobāgo

## Atsauces

## Ārējās saites
Jaunjelgavas pagasts

**Jaunjelgavas pagasts** ir viena no Aizkraukles novada administratīvajām teritorijām tā rietumos. Robežojas ar sava novada Jaunjelgavas pilsētu un Sērenes pagastu, kā arī Ogres novada Birzgales pagastu. Pagastā nav ciemu (tikai viensētas) un ir kopīga administrācija ar Jaunjelgavas pilsētu.

## Daba
### Hidrogrāfija
#### Upes

#### Ezeri

## Vēsture
Mūsdienu Jaunjelgavas pagasta teritorija vēsturiski ietilpa Jaunjelgavas pilsētas sastāvā. 1957. gada 7. janvāri tika izveidota Jaunjelgavas lauku teritorija, kurā iekļāva Sērenes ciemu un no Jaunjelgavas pilsētas atdalīto skraji apbūvēto dienviddaļu. 1992. gada 2. aprīlī Jaunjelgavas lauku teritoriju reorganizēja par Sērenes pagastu, bet 1996. gada 29. maijā Jaunjelgavai pievienoja daļu Sērenes pagasta teritorijas kā **Jaunjelgavas pilsētas lauku teritoriju**. 2010. gadā Jaunjelgavas lauku teritoriju pārdēvēja par Jaunjelgavas pagastu.

## Iedzīvotāji
### Apdzīvotās vietas

## Saimniecība
### Transports

## Izglītība un kultūra

## Atsauces
Replacement Girl

"**Replacement Girl**'" bija pirmais un vienīgais singls, kas tika izdots no Drake otrā miksteipa "Comeback Season". Tas tika izdots 2007. gadā, un to ir producējis Boi-1da. Dziesmā, kā viesmākslinieks piedalās Trey Songz. Dziesmai tika arī uzfilmēts videoklips, kas ļāva Dreikam kļūt par pirmo neparakstīto kanādiešu izpildītāju, kura videoklips ticis spēlēts kanālā BET. 

## Atsauces
Pasaules kauss regbijā

**Pasaules kauss regbijā** () ir galvenais regbija turnīrs pasaulē. To organizē Starptautiskā Regbija padome (IRB). Pirmo turnīru 1987. gadā organizēja Austrālija un Jaunzēlande, un kopš tā laika tas notiek ik pēc 4 gadiem. Pasaules kauss regbijā ir viens no nozīmīgākajiem sporta pasākumiem pasaulē. Turnīra uzvarētāji savā īpašumā iegūst Viljama Veba Ellisa kausu, kas ir nosaukts regbija izgudrotāja vārdā. Pašreizējie čempioni ir Dienvidāfrikas regbisti, kas uzvarēja 2023. gadā Francijā. Dienvidāfrika ir arī izcīnījusi visvairāk čempionu titulu — 4. Trīs reizes turnīrā ir uzvarējusi Jaunzēlande. Divas reizes turnīrā ir triumfējuši Austrālijas regbisti. Nākamais turnīrs norisināsies 2027. gadā Austrālijā.
## Rezultāti

## Atsauces

## Ārējās saites

* Oficiālā mājaslapa
Jaunjelgavas lauku teritorija

**Jaunjelgavas lauku teritorija** var būt:

* Jaunjelgavas lauku teritorija — teritoriāla vienība no 1957. līdz 1992. gadam;
* Jaunjelgavas lauku teritorija — teritoriāla vienība no 1996. līdz 2010. gadam.